การสอนอบรม ๑๒๘ ข้อ

๑ ถาม อยากทราบว่า ชีวิตความเป็นอยู่ของทหารภายใน กรม กอง มีความแตกต่างกับเมื่ออยู่บ้าน ในสาระสำคัญ อะไรบ้าง

ตอบ ๑. ต้องอยู่ในระเบียบวินัยข้อบังคับ

๒. ต้องดำเนินชีวิตประจำวันเหมือนกันหมด

๒ ถาม เครื่องแบบทหารถือว่าเป็นเครื่องแบบที่มีเกียรติประชาชนทั่วไปไม่มีสิทธิจะแต่งได้ ถ้าประชาชนนำเครื่องแบบทหารไปแต่งจะเกิดผลอย่างไร

ตอบ ถือว่าผิดกฎหมายและจะได้รับโทษตามกฎหมาย

๓ ถาม ทหารทุกคนจะต้องมีความรับผิดชอบต่ออาวุธประจำกายของตนอย่างไร จงตอบมาสั้น ๆ พอเข้าใจ

ตอบ เอาใจใส่ตรวจตราไม่ให้อาวุธชำรุดเสียหาย

๔ ถาม ทหารทุกคนย่อมมีความรับผิดชอบเกี่ยวกับการปฏิบัติตนในหน่วยทหาร อยู่ ๓ ประการ อยากทราบว่ามีอะไรบ้าง

ตอบ ๑. ต้องปรับตนให้เข้ากับสภาพแวดล้อมในหน่วยทหาร

๒. ต้องปฏิบัติตามระเบียบข้อบังคับ

๓. ต้องเห็นอกเห็นใจ และเอื้อเฟื้อเผื่อแผ่ในระหว่างเพื่อนทหารด้วยกัน

๕ ถาม เมื่อทหารเป็นพลเรือน ทหารจะต้องอยู่ภายใต้กฎหมายบ้านเมืองอยากทราบว่าเมื่อมาเป็นทหาร ทหารจะต้องอยู่ภายใต้กฎหมายและข้อบังคับอะไรบ้าง

ตอบ ๑. กฎหมายบ้านเมือง

๒. กฎหมายอาญาทหาร

๓. พระราชบัญญัติวินัยทหาร

๔. แบบธรรมเนียมและข้อบังคับของทหารทั้งปวง

๖ ถาม พลทหารปีที่ ๑ จะได้รับเงินเดือนในอัตราเดือนละเท่าไรและจะต้องถูกทางราชการหักเงินเดือนไว้เป็นเงินฝากเดือนละเท่าไร

ตอบ จะได้รับเงินเดือน ๓,๖๗๐ บาท และถูกหักฝากเดือนละ ๘๕ บาท

๗ ถาม เบี้ยเลี้ยง คืออะไร

ตอบ เบี้ยเลี้ยง คือเงินอีกส่วนหนึ่งที่ทางราชการจ่ายให้นอกเหนือจากเงินเดือนเพื่อประสงค์ให้ผู้บังคับบัญชาใช้จ่ายเป็นเงินค่าประกอบเลี้ยง

๘ ถาม เงินฝากส่วนตัว ทหารฝาก ทหารจะได้รับคืนเมื่อไร

ตอบ เงินฝากส่วนตัว ทหารจะได้รับคืนเมื่อปลดออกจากกองประจำการ

๙ ถาม ทำไมผู้บังคับบัญชาจึงไม่ยอมให้ทหารใหม่ลา ใน ๑๐ สัปดาห์แรก

ตอบ เพราะทหารใหม่จะต้องรับการฝึกสอนตามระเบียบและหลักสูตรการฝึก

๑๐ ถาม การลาสำหรับทหารกองประจำการแบ่งออกเป็นกี่ประเภท อะไรบ้าง

ตอบ การลาแบ่งออกเป็น ๒ ประเภท คือ ๑. การลาป่วย ๒. การลากิจ

๑๑ ถาม ในระหว่างที่ทหารลากิจถ้าได้รับทราบว่าผู้บังคับบัญชาเรียกกลับหรือทราบว่ามีสถานการณ์ฉุกเฉินเกิดขึ้นในบ้านเมืองทหารจะต้องทำอย่างไร

ตอบ ทหารต้องรีบเดินทางกลับหน่วยโดยเร็วที่สุด

๑๒ ถาม เมื่อทหารเป็นพลเรือนถ้าอยู่ในครอบครัวย่อมจะมีหัวหน้าครอบครัวมีผู้ใหญ่บ้าน มีกำนัน มีนายอำเภอปกครองดูแล เมื่อมาเป็นทหารก็มีผู้ปกครองดูแลเช่นกัน ทหารเรียกผู้ที่คอยดูแลทหารว่าอย่างไร

ตอบ เรียกผู้ที่คอยดูแลทหารว่า ผู้บังคับบัญชา

๑๓ ถาม ผู้บังคับบัญชาทางทหาร แบ่งเป็นกี่ประเภท อะไรบ้าง

ตอบ ผู้บังคับบัญชาทางทหาร แบ่งเป็น ๒ ประเภท คือ

๑. ผู้บังคับบัญชาโดยตรง

๒. ผู้บังคับบัญชา ตามลำดับชั้น

๑๔ ถาม ผู้บังคับบัญชาโดยตรงของพลทหารคือใคร

ตอบ ผู้บังคับบัญชาโดยตรงของพลทหารคือ ผู้บังคับหมู่ของตนเอง

๑๕ ถาม บุคคลและสิ่งใดบ้างที่ทหารจะต้องแสดงความเคารพ ให้บอกมา ๒ อย่าง

ตอบ ทหารจะต้องแสดงความเคารพ

๑. พระบาทสมเด็จพระเจ้าอยู่หัว และสมเด็จพระนางเจ้า พระบรมราชินีนาถ

๒. พระบรมวงศานุวงศ์

๓. นายกรัฐมนตรี

๔. รัฐมนตรีว่าการกระทรวงกลาโหม

๕. ธงชัยเฉลิมพล , ธงชาติ

๖. ผู้บังคับบัญชา

๑๖ ถาม ถ้าทหารสะพายอาวุธ และกำลังเคลื่อนที่ทหารจะทำท่าเคารพด้วยท่าอะไร

ตอบ ทำท่าเดินแกว่งมือ แล้วทำแลขวา หรือแลซ้าย

๑๗ ถาม เมื่อทหารเข้าไปในโบสถ์ หรือ อาคารเคหะสถานต่างๆ ทหารจะแสดงความเคารพสถานที่นั้นได้อย่างไร

ตอบ ด้วยการถอดหมวก

๑๘ ถาม หน้าที่หลักของทหารมีอย่างไร

ตอบ หน้าที่หลักของทหาร คือ ทำการรบเพื่อรักษาไว้ซึ่งความเป็นเอกราช และอิสรภาพของประเทศชาติ

๑๙ ถาม ทหารบกแบ่งออกเป็นกี่เหล่า

ตอบ ทหารบก แบ่งออกเป็น ๑๗ เหล่า

๒๐ ถาม เหล่าทหารราบ มีหน้าที่อย่างไร

ตอบ "เหล่าทหารราบ มีหน้าที่ ปฏิบัติการรบด้วยการเดินเท้าเพื่อแย่งยึดหรือรักษาพื้นที่ จนถึงขั้นแตกหัก

๒๑ ถาม เหล่าทหารพลาธิการ มีหน้าที่อย่างไร

ตอบ "เหล่าทหารพลาธิการ มีหน้าที่ ส่งกำลัง เรื่องอาหาร, เครื่องแต่งกาย, น้ำมันเชื้อเพลิง, เครื่องสุขภัณฑ์, เครื่องสนาม, เครื่องนอน ให้แก่ทหารเหล่าอื่น ๆ

๒๒ ถาม เครื่องแต่งกายหลักของกองทัพบกใช้สีอะไร

ตอบ สีกากีแกมเขียว

๒๓ ถาม เครื่องแบบสนามสำหรับพลทหารมีลักษณะเช่นเดียวกับเครื่องแบบฝึก แต่จะผิดกับเครื่องแบบฝึกที่ตรงไหน

ตอบ เครื่องแบบสนาม ต้องใช้เครื่องสนามประกอบด้วย

๒๔ ถาม ผู้อบรมแสดงเครื่องหมายยศ ชั้นนายทหารประทวนมา ๑ ยศ ถามว่ายศอะไร

ตอบ ยศตามที่ยกมา สิบตรี- จ่าสิบเอก (อย่างใดอย่างหนึ่ง)

๒๕ ถาม ผู้อบรมแสดงเครื่องหมายยศชั้นนายทหารสัญญาบัตรมา ๑ ยศถามว่ายศอะไร

ตอบ ยศตามที่ยกมา ร้อยตรี - พลเอก (อย่างใดอย่างหนึ่ง)

๒๖ ถาม กองรักษาการณ์ มีกี่ประเภท อะไรบ้าง

ตอบ กองรักษาการณ์ มี ๒ ประเภท คือ

๑. กองรักษาการณ์ภายใน

๒. กองรักษาการณ์ภายนอก

๒๗ ถาม หน่วยทหารที่เข้าปฏิบัติหน้าที่กองรักษาการณ์ จะต้องปฏิบัติหน้าที่ห้วงหนึ่งเป็นเวลาติดต่อกันกี่ชั่วโมง

ตอบ ปฏิบัติหน้าที่ติดต่อกัน ๒๔ ชั่วโมง

๒๘ ถาม ทหารยาม มีหน้าที่ที่สำคัญอะไรบ้าง

ตอบ ทหารยาม มีหน้าที่สำคัญ คือ

๑. ต้องรักษาหน้าที่อย่างเคร่งครัด

๒. คอยสังเกตกิริยาอาการของคนที่จะเข้ามาใกล้

๓. มีเหตุการณ์ผิดปกติต้องรีบรายงาน

๔. ป่วยต้องรายงาน

๒๙ ถาม "ปกติคนเราจะเกิดความกลัวเมื่อต้องเผชิญกับภัยอันตราย เราจะสามารถเผชิญอันตรายนั้นได้อย่างไร

ตอบ เราจะเผชิญอันตรายด้วยการข่มจิตใจให้กล้าหาญ

๓๐ ถาม ความกล้าหาญ มีกี่ลักษณะ อะไรบ้าง

ตอบ ความกล้าหาญ มี ๒ ลักษณะ คือ

๑. ความกล้าหาญทางกาย

๒. ความกล้าหาญทางใจ

๓๑ ถาม เมื่อทหารเกิดความกลัวทหารจะควบคุมบังคับจิตใจให้สงบ วิธีที่ดีที่สุดทำอย่างไร

ตอบ เมื่อเกิดความกลัว วิธีที่ดีที่สุดในการบังคับจิตใจให้สงบคือ พยายามยึดสิ่งหนึ่งสิ่งใดเป็นที่พึ่งทางใจ

๓๒ ถาม ความอดทน แบ่งออกเป็น ๒ ลักษณะ อะไรบ้าง

ตอบ ความอดทน แบ่งออกเป็น ๒ ลักษณะ คือ

๑. ความอดทนทางกาย

๒. ความอดทนทางใจ

๓๓ ถาม พื้นฐานที่สำคัญ ๒ ประเภทที่จะทำให้ทหารมีความอดทน ทางกายได้นั้น มีอะไรบ้าง

ตอบ พื้นฐานที่จะทำให้มีความอดทนทางกาย คือ

๑. ต้องมีกำลังทางร่างกายสมบูรณ์แข็งแรง

๒. ต้องมีกำลังใจที่เด็ดเดี่ยว

๓๔ ถาม ความเสียสละ คืออะไร

ตอบ ความเสียสละ คือ การมีน้ำใจกว้างขวาง มุ่งทำประโยชน์ให้ส่วนรวม โดยไม่คิดเห็นแก่ประโยชน์ส่วนตัว

๓๕ ถาม ในการที่จะเสริมสร้างตนเองให้เป็นคนเสียสละนั้น ทหารจะต้องฝึกหัดตนในเรื่องอะไรบ้าง

ตอบ การเสริมสร้างให้เป็นคนเสียสละต้องฝึกหัดในเรื่อง

๑. ฝึกหัดให้มีนิสัย ให้ความรักความร่วมมือกับหมู่คณะ

๒. ฝึกหัดให้ไม่เห็นแก่ประโยชน์ส่วนตัว

๓. ฝึกหัดให้เป็นคนกล้าพูดในสิ่งที่ควรพูด

๔. ฝึกหัดสนใจ และพยามยามให้ความช่วยเหลือผู้อื่น

๕. เห็นอกเห็นใจผู้อื่น

๓๖ ถาม ทำไมในวงการทหารของเราจึงถือว่าความสามัคคีเป็นสิ่งสำคัญยิ่ง

ตอบ ทหารถือว่าความสามัคคีเป็นสิ่งสำคัญยิ่ง เพราะ

๑. ทหารจะต้องปฏิบัติการรบโดยพร้อมเพรียง

๒. แม้จะมีกำลังมากอาวุธดี ความรู้ดี ถ้าไม่มีความสามัคคี จะเอาชนะข้าศึกไม่ได้

๓๗ ถาม ความพร้อมเพรียงมีความหมายที่แบ่งออกได้เป็น ๒ ลักษณะ หมายถึงอะไรบ้าง

ตอบ ความพร้อมเพรียง หมายถึง

๑. การออกแรงทำงานพร้อมกันทั้งกายและใจ

๒. การรู้จักการทำงานตามหน้าที่ของตน

๓๘ ถาม การเป็นผู้มีอุปนิสัยซื่อตรง ตั้งมั่นอยู่ในหลักธรรม ตลอดจนเป็นผู้มีคุณสมบัติในทางรักษาสัจจะและประพฤติตนในสิ่งที่ดีงาม เรียกว่าเป็นบุคคลเช่นไร

ตอบ เป็นบุคคลที่มีความซื่อสัตย์สุจริต

๓๙ ถาม กายสุจริต วจีสุจริต มโนสุจริต คืออะไร

ตอบ ๑. กายสุจริต คือ การประพฤติดีทางกาย

๒. วจีสุจริต คือ การประพฤติดีทางวาจา

๓. มโนสุจริต คือ การประพฤติดีทางใจ

๔๐ ถาม เกียรติยศของทหาร หมายความว่าอย่างไร

ตอบ เกียรติยศของทหาร หมายถึงคุณงามความดีของทหารที่บุคคลทั่วไปยกย่องสรรเสริญ

๔๑ ถาม เกียรติศักดิ์ หมายความว่าอย่างไร

ตอบ เกียรติศักดิ์ หมายถึง อำนาจที่เกิดขึ้นจากการกระทำความดี

๔๒ ถาม ความลืมตน ความหลงผิด การกระทำสิ่งใดโดยพลั้งเผลอ หรือทำความเสียหายให้เกิดขึ้นเรียกว่าอะไร

ตอบ เรียกว่า ความประมาท

๔๓ ถาม คำว่า กรม กอง มีความหมายถึงสิ่งต่าง ๆ ๔ อย่างอะไรบ้าง

ตอบ กรม กอง หมายถึง

๑. เหล่าและสังกัดของทหาร

๒. ที่ตั้งหน่วย

๓. โรงเรือนต่าง ๆ

๔. ผู้บังคับบัญชาและเพื่อนทหารด้วยกัน

๔๔ ถาม ในการรักษาทรัพย์สินของทางราชการ ทหารควรจะต้องปฏิบัติอย่างไรบ้าง ตอบเป็นข้อสั้น ๆ

ตอบ ๑. ใช้ของต้องเกรงใจผู้อื่น

๒. เวลาใช้ต้องหวงแหนและรักษาอย่างดี

๓. ถนอมรักษาให้อยู่ในสภาพดี

๔๕ ถาม เมื่อทหารอยู่ในกองร้อย มีเพื่อนทหารคนหนึ่งได้รับข่าวร้ายทางบ้าน กำลังมีความทุกข์อยู่ในใจทหารจะต้องแสดงกิริยาอย่างไรกับเพื่อนคนนั้น

ตอบ ต้องเอาใจใส่ และพูดจาให้กำลังใจแก่เพื่อน

๔๖ ถาม เมื่อทหารโดยสารรถประจำทางทหารควรมีมารยาทที่จะต้องยึดถือปฏิบัติอยู่หลายประการ (ตอบมา ๓ ข้อ)

ตอบ มารยาทในการโดยสารรถประจำทางของทหาร

๑. ต้องขึ้น - ลง ตามป้าย

๒. ต้องเอื้อเฟื้อต่อพระภิกษุ สามเณร เด็ก คนชรา และสตรี

๓. ต้องไม่สูบบุหรี่

๔. ต้องไม่พูดคุยเสียงดัง

๕. ชำระค่าโดยสาร

๔๗ ถาม ทัณฑ์ที่ผู้บังคับบัญชาจะใช้ลงโทษผู้ประพฤติผิดวินัย แบ่งออกเป็น ๕ สถาน ตอบ ทัณฑ์ ๕ สถาน ได้แก่

๑. ภาคทัณฑ์

๒. ทัณฑ์กรรม

๓. กัก

๔. ขัง

๕. จำขัง

๔๘ ถาม วินัยทหาร คืออะไร

ตอบ วินัยทหาร คือ การที่ทหารจะต้องประพฤติตนให้ถูกต้องตาม ธรรมเนียมทหารและตามกฎหมายของบ้านเมือง

๔๙ ถาม พลเมืองดีจะต้องปฏิบัติตนให้ตั้งมั่นอยู่ในหลักแห่งความดี อยากทราบว่ามีอะไรบ้าง

ตอบ หน้าที่พลเมืองดี

๑. จงรักภักดีต่อ ชาติ ศาสนา พระมหากษัตริย์

๒. กตัญญูกตเวทีต่อบิดา มารดา

๓. เสียสละเพื่อส่วนรวม

๔. มีความซื่อสัตย์สุจริต

๕. เคารพกฎหมาย

๕๐ ถาม การใช้เวลาว่างให้เกิดประโยชน์อย่างหนึ่งคือการช่วยเหลือเกื้อกูลงานทางศาสนา จงยกตัวอย่างการช่วยเหลืองานทางศาสนามาสัก ๒ ข้อ

ตอบ การช่วยเหลืองานทางศาสนา คือ

๑. ช่วยบูรณะ ซ่อมแซม และ พัฒนาศาสนสถาน

๒. ร่วมงานบุญประเพณี

๓. บวชเรียนศึกษาพระธรรม

๔. ปฏิบัติตนตามคำสอนของศาสดา

๕๑ ถาม ที่ว่าพลเมืองดีป้องกันประเทศชาตินั้น สามารถทำได้ ในลักษณะใดบ้าง

ตอบ ๑. ชายฉกรรจ์ต้องเข้ารับราชการทหาร

๒. ปฏิบัติตนตามกฎหมายบ้านเมือง

๓. ปฏิบัติตามคำแนะนำของทางราชการทหาร

๔. รายงานข่าวสารที่เป็นประโยชน์ให้กับราชการทหาร

๕๒ ถาม ทำไมทหารจึงต้องมีความรักประเทศชาติ

ตอบ ๑. เพื่อความดำรงอยู่ของชาติและประชาชน

๒. เพื่อความดำรงอยู่ของความสงบสุข

๓. เพื่อรักษาความเป็นเอกราช

๕๓ ถาม การร่วมมือร่วมใจของประชาชนในชาติที่จะมีความรักใคร่ที่จะช่วยกันทำมาหากินเพื่อให้ประเทศชาติมีผลผลิตสูงเป็นการป้องกันประเทศชาติในทางใด

ตอบ เป็นการป้องกันประเทศชาติในทางเศรษฐกิจ

๕๔ ถาม อยากทราบว่าเพราะเหตุใด ประเทศชาติ จึงจำเป็นต้องมีกำลังทหาร

ตอบ ๑. มีไว้เพื่อป้องกันภัยจากภายนอกประเทศ

๒. มีไว้เพื่อช่วยกันรักษาความสงบภายใน

๕๕ ถาม ในการเตรียมกำลังไว้สำหรับป้องกันประเทศชาติ ยามคับขันประเทศเรามีแนวทางปฏิบัติเช่นไร

ตอบ ๑. คัดเลือกชายฉกรรจ์ที่มีอายุครบ ๒๑ ปีเข้ามารับราชการ คนละ ๒ ปี

๒. เมื่อครบ ๒ ปีแล้วปลดเป็นกองหนุน

๓. หมุนเวียนคัดเลือกเข้ามาปีละ ๒ ผลัด

๔. ถ้าจำเป็นต้องใช้กำลังมาก ต้องเรียกทหารกองหนุน เข้ามาประจำการด้วย

๕๖ ถาม คำว่า “ประชาธิปไตย” หมายถึงอะไร

ตอบ ประชาธิปไตย หมายถึงระบอบการปกครองประเทศระบอบหนึ่งซึ่งเป็นการปกครองของประชาชนเพื่อประชาชนโดยประชาชน

๕๗ ถาม ศักดิ์ของกฎหมาย หมายถึงอะไร

ตอบ ศักดิ์ของกฎหมาย หมายถึง ลำดับ ฐานะ หรือความสูงต่ำของกฎหมาย

๕๘ ถาม การบริหารราชการแผ่นดินเป็นหน้าที่ของใคร

ตอบ การบริหารราชการแผ่นดิน เป็นหน้าที่ของคณะรัฐมนตรีและรัฐมนตรีเจ้ากระทรวงที่เกี่ยวข้อง

๕๙ ถาม บทบาทของศาลยุติธรรมคืออะไร

ตอบ บทบาทของศาลยุติธรรมคือ การพิจารณาพิพากษาอรรถคดีทั้งหลายตามกฎหมายบ้านเมืองอย่างเป็นอิสระ ด้วยความยุติธรรม

๖๐ ถาม องค์กรที่เป็นหลักประกันความเป็นอิสระของผู้พิพากษาในปัจจุบันคือ

ตอบ คณะกรรมการตุลาการ

๖๑ ถาม ประโยชน์ที่กฎหมายรับรองคุ้มครองให้เรียกว่าอะไร

ตอบ สิทธิ

๖๒ ถาม รัฐธรรมนูญแห่งราชอาณาจักรไทย ฉบับปัจจุบัน ปี พ.ศ.ใด

ตอบ พ.ศ.๒๕๕๐

๖๓ ถาม ความคิดเห็นของประชาชนที่มีอิทธิพลสำคัญที่สุดคือ

ตอบ ประชามติ

๖๔ ถาม กฎหมายสูงสุดของประเทศคืออะไร

ตอบ รัฐธรรมนูญ

๖๕ ถาม ใครเป็นผู้ตราพระราชกำหนด

ตอบ พระมหากษัตริย์

๖๖ ถาม คำว่าพระมหากษัตริย์ หากแปลตามรูปศัพท์ หมายความว่าอย่างไร

ตอบ นักรบผู้ยิ่งใหญ่

๖๗ ถาม พระมหากษัตริย์ที่ทรงกอบกู้เอกราชจากการเสียกรุงศรีอยุธยาครั้งที่ ๑ ทรงพระนามว่า

ตอบ สมเด็จพระนเรศวรมหาราช

๖๘ ถาม พระมหากษัตริย์ทรงดำรงตำแหน่งใดในกองทัพไทย

ตอบ ดำรงตำแหน่ง จอมทัพไทย

๖๙ ถาม หนังสือทางการเมืองเล่มแรกของไทยมีชื่อว่าอะไร

ตอบ ดรุโณวาท

๗๐ ถาม พระมหากษัตริย์ทรงอยู่เหนือการเมือง มีความหมายว่าอย่างไร

ตอบ จะไม่ส่งเสริมหรือฝักใฝ่ในพรรคการเมืองใด ๆ

๗๑ ถาม ทศพิธราชธรรม เป็นธรรมสำหรับใคร

ตอบ สำหรับพระมหากษัตริย์

๗๒ ถาม พระราชปณิธานของพระบาทสมเด็จพระเจ้าอยู่หัว อันก่อสายใยระหว่างพระมหากษัตริย์กับประชาชนคือ

ตอบ จะปกครองแผ่นดินโดยธรรม เพื่อประโยชน์สุขของมหาชนชาวสยาม

๗๓ ถาม ประมุขของประเทศไทยคือ

ตอบ พระมหากษัตริย์

๗๔ ถาม มูลนิธิราชประชานุเคราะห์เริ่มจัดตั้งขึ้นเมื่อ พ.ศ.ใด

ตอบ พ.ศ.๒๕๐๖

๗๕ ถาม จักรพรรดิ หมายถึงอะไร

ตอบ หมายถึง ผู้ปกครองที่ปวงชนพึงใจและเป็นผู้มีคุณธรรมสูงส่ง

๗๖ ถาม การลงบัญชีทหารกองเกินจะต้องไปแสดงตนที่ไหน

ตอบ ณ ที่ว่าการอำเภอ

๗๗ ถาม ทหารกองหนุนประเภทที่ ๑ คือ

ตอบ ทหารที่ปลดจากกองประจำการ โดยรับราชการในกองประจำการจนครบกำหนด

๗๘ ถาม ความสุภาพอ่อนน้อมหมายถึง

ตอบ การแสดงกิริยาวาจาเรียบร้อย เคารพต่อบุคคลอื่นตามสมควร

๗๙ ถาม ความจำเป็นในการที่ต้องมีกำลังในกองทัพคือ

ตอบ เพื่อความดำรงอยู่แห่งเอกราชและอธิปไตยของชาติ

๘๐ ถาม ชายที่มีสัญชาติเป็นไทยตามพระราชบัญญัติสัญชาติได้แก่อะไร

ตอบ ๑. การได้สัญชาติโดยกำเนิด

๒. การได้สัญชาติโดยการแปลงชาติ

๘๑ ถาม ทหารมีหน้าที่อะไร

ตอบ ทหารมีหน้าที่ต้องรักษาประเทศชาติให้ปลอดภัยจากการรุกรานของศัตรูทั้งภายในและนอกประเทศ

๘๒ ถาม กำลังทหารของประเทศแบ่งออกเป็นหน่วยใหญ่ มีกี่หน่วย อะไรบ้าง

ตอบ กำลังทหารของประเทศ มี ๓ หน่วย ๑. กองทัพบก ๒. กองทัพเรือ ๓. กองทัพอากาศ

๘๓ ถาม ประเทศไทยได้มีการเปลี่ยนแปลงการปกครองจากระบอบสมบูรณาญาสิทธิราช มาเป็นระบอบประชาธิปไตย ในปี พ.ศ.ใด

ตอบ พ.ศ.๒๔๗๕

๘๔ ถาม ขวัญ คืออะไร

ตอบ ขวัญ คือ ภาวะทางจิตใจของบุคคลอันมีต่อหน้าที่ การงาน หรือกล่าวอีกนัยหนึ่งคือ กำลังใจ

๘๕ ถาม บุคคลที่ทำร้ายร่างกายตนเองหรือให้ผู้อื่นกระทำ เพื่อให้พ้นจากการรับราชการทหาร มีความผิดอย่างไร

ตอบ ต้องระวางโทษจำคุกตั้งแต่ ๑-๘ ปี

๘๖ ถาม สมัยประชุมสามัญของรัฐสภาสมัยหนึ่งๆ มีการกำหนดเวลาเท่าใด

ตอบ ๑๒๐ วัน

๘๗ ถาม รัฐสภาประกอบด้วยอะไรบ้าง

ตอบ สภาผู้แทนราษฎร และวุฒิสภา

๘๘ ถาม บุคคลที่มีลักษณะใดเป็นบุคคลต้องห้าม มิให้ใช้สิทธิในการสมัครรับเลือกตั้งสมาชิกสภาผู้แทนราษฎร

ตอบ ติดยาเสพติดให้โทษ และบุคคลล้มละลาย หรือเคยเป็นบุคลล้มละลายทุจริต

๘๙ ถาม อายุของสภาผู้แทนราษฎรมีกำหนดคราวละกี่ปี

ตอบ มีกำหนด ๔ ปี นับตั้งแต่วันเลือกตั้ง

๙๐ ถาม บุคคลผู้มีคุณสมบัติใดเป็นผู้มีสิทธิสมัครรับเลือกตั้งเป็นสมาชิกวุฒิสภา

ตอบ ๑. มีสัญชาติไทยโดยการเกิด

๒. มีอายุไม่ต่ำกว่า๔๐ปีบริบูรณ์ในวันเลือกตั้ง หรือวันที่ได้รับการเสนอชื่อ

๓. สำเร็จการศึกษาไม่ต่ำกว่าปริญญาตรี หรือเทียบเท่า

๙๑ ถาม ใครเป็นผู้แต่งตั้งผู้ตรวจการแผ่นดินของรัฐสภา

ตอบ พระมหากษัตริย์ แต่งตั้งตามคำแนะนำของวุฒิสภา

๙๒ ถาม ใครเป็นผู้แต่งตั้งนายกรัฐมนตรี

ตอบ พระมหากษัตริย์

๙๓ ถาม ผู้พิพากษาและตุลาการ จะเป็นข้าราชการทางการเมือง หรือผู้ดำรงตำแหน่งทางการเมืองได้หรือไม่

ตอบ ไม่ได้

๙๔ ถาม ศาลใดมีอำนาจพิจารณาพิพากษาคดี ที่เป็นข้อพิพาทระหว่างหน่วยราชการหน่วยงานของรัฐ หรือรัฐวิสาหกิจ

ตอบ ศาลปกครอง

๙๕ ถาม องคมนตรีจะพ้นตำแหน่งเมื่อใด

ตอบ ๑. ตาย

๒. ลาออก

๓. มีพระบรมราชโองการให้พ้นจากตำแหน่ง

๙๖ ถาม ช้างพระที่นั่งทรง ของสมเด็จพระนเรศวรมหาราช มีชื่อว่าอะไร

ตอบ เจ้าพระยาไชยานุภาพ

๙๗ ถาม ขุนหลวงตาก เป็นชื่อของใคร

ตอบ สมเด็จพระเจ้ากรุงธนบุรี หรือสมเด็จพระเจ้าตากสินมหาราช

๙๘ ถาม เหตุที่ไม่ตั้งกรุงศรีอยุธยากลับขึ้นเป็นราชธานีเพราะ

ตอบ ๑. กรุงศรีอยุธยาพังพินาศ

๒. พม่าข้าศึกมาตีกรุงศรีอยุธยา จนชำนาญทางดี

๓. พระเจ้าตากสินมีกำลังรี้พลน้อย

๙๙ ถาม ผู้รวบรวมกำลังชาวเมืองเข้าโจมตีกองกำลังทหารเมืองเวียงจันทน์เพื่อกอบกู้เมืองราชสีมา คือใคร

ตอบ คุณหญิงโม (ท้าวสุรนารี)

๑๐๐ ถาม ในสงคราม ๙ ทัพ วีรสตรีผู้รักษาเมืองถลางไว้ ให้พ้นจากการรุกรานของพม่าได้คือ

ตอบ คุณหญิงจัน และนางมุก

๑๐๑ ถาม ทฤษฎีใหม่ตามแนวพระราชดำริของพระบาทสมเด็จพระเจ้าอยู่หัวภูมิพลอดุลยเดช ให้ดำเนินชีวิตแบบใด

ตอบ ดำเนินชีวิตที่พอเพียง

๑๐๒ ถาม การแก้ปัญหาวิกฤติของไทยตามแนวเศรษฐกิจพอเพียงส่งเสริมให้ประชาชนหันมาประกอบอาชีพใด

ตอบ เกษตรกรรม

๑๐๓ ถาม ปรัชญาเศรษฐกิจพอเพียง เป็นแนวพระราชดำริของรัชกาลใด

ตอบ รัชกาลที่ ๙

๑๐๔ ถาม ปรัชญาเศรษฐกิจพอเพียง คือข้อใด

ตอบ พอประมาณ มีเหตุผล มีภูมิคุ้มกัน

๑๐๕ ถาม ค่านิยมหลักของคนไทย ตามนโยบายของ คสช. มีกี่ประการ

ตอบ ๑๒ ประการ

๑๐๖ ถาม ค่านิยมหลักของคนไทย ๑๒ ประการ ข้อที่ ๑ คืออะไร

ตอบ มีความรักชาติ ศาสนา พระมหากษัตริย์

๑๐๗ ถาม ค่านิยมหลักของคนไทย ๑๒ ประการ ข้อที่ ๒ คืออะไร

ตอบ ซื่อสัตย์ เสียสละ อดทน มีอุดมการณ์ในสิ่งที่ดีงามเพื่อส่วนรวม

๑๐๘ ถาม ค่านิยมหลักของคนไทย ๑๒ ประการ ข้อที่ ๓ คืออะไร

ตอบ กตัญญูต่อพ่อแม่ ผู้ปกครอง ครูบาอาจารย์

๑๐๙ ถาม ค่านิยมหลักของคนไทย ๑๒ ประการ ข้อที่ ๔ คืออะไร

ตอบ ใฝ่หาความรู้ หมั่นศึกษาเล่าเรียนทั้งทางตรง และทางอ้อม

๑๑๐ ถาม ค่านิยมหลักของคนไทย ๑๒ ประการ ข้อที่ ๕ คืออะไร

ตอบ รักษาวัฒนธรรมประเพณีอันงดงาม

๑๑๑ ถาม ค่านิยมหลักของคนไทย ๑๒ ประการ ข้อที่ ๖ คืออะไร

ตอบ มีศีลธรรม รักษาความสัตย์ หวังดีต่อผู้อื่น เผื่อแผ่และแบ่งปัน

๑๑๒ ถาม ค่านิยมหลักของคนไทย ๑๒ ประการ ข้อที่ ๗ คืออะไร

ตอบ เข้าใจและเรียนรู้การเป็นประชาธิปไตย อันมีพระมหากษัตริย์ทรงเป็นประมุขที่ถูกต้อง

๑๑๓ ถาม ค่านิยมหลักของคนไทย ๑๒ ประการ ข้อที่ ๘ คืออะไร

ตอบ มีระเบียบวินัย เคารพกฎหมาย ผู้น้อยรู้จักเคารพผู้ใหญ่

๑๑๔ ถาม ค่านิยมหลักของคนไทย ๑๒ ประการ ข้อที่ ๙ คืออะไร

ตอบ มีสติรู้ตัว รู้คิด รู้ทำ รู้ปฏิบัติตามพระราชดำรัสของพระบาทสมเด็จพระเจ้าอยู่หัว

๑๑๕ ถาม ค่านิยมหลักของคนไทย ๑๒ ประการ ข้อที่ ๑๐ คืออะไร

ตอบ รู้จักดำรงตนอยู่ในหลักปรัชญาเศรษฐกิจพอเพียงตามพระราชดำรัสของพระบาทสมเด็จพระเจ้าอยู่หัว รู้จักอดออมไว้ใช้ในยามจำเป็น มีไว้พอกินพอใช้ ถ้าเหลือก็แจกจ่ายจำหน่าย และพร้อมที่จะขยายกิจการเมื่อมีความพร้อม เมื่อมีภูมิคุ้มกันที่ดี

๑๑๖ ถาม ค่านิยมหลักของคนไทย ๑๒ ประการ ข้อที่ ๑๑ คืออะไร

ตอบ มีความเข้มแข็งทั้งร่างกายแบะจิตใจ ไม่ยอมแพ้ต่ออำนาจฝ่ายต่ำ หรือกิเลส มีความละอายเกรงกลัวต่อบาป ตามหลักของศาสนา

๑๑๗ ถาม ค่านิยมหลักของคนไทย ๑๒ ประการ ข้อที่ ๑๒ คืออะไร

ตอบ คำนึงถึงผลประโยชน์ส่วนรวม และของชาติมากกว่าผลประโยชน์ของตัวเอง

๑๑๘ ถาม หลักปรัชญาเศรษฐกิจพอเพียงตามพระราชดำรัสของพระบาทสมเด็จพระเจ้าอยู่หัว มีอะไรบ้าง

ตอบ อดออม พอกินพอใช้ ขยายกิจการเมื่อมีความพร้อม

๑๑๙ ถาม การกำหนดค่านิยมหลักของคนไทย ๑๒ ประการ ของ คสช. เพื่ออะไร

ตอบ เพื่อให้เกิดจิตสำนึกต่อสถาบันชาติ ศาสนา พระมหากษัตริย์ และเป็นคนดีของสังคม

๑๒๐ ถาม ซื่อสัตย์ เสียสละ อดทน มีอุดมการณ์ในสิ่งที่ดีงามเพื่อส่วนรวม หมายถึงอะไร

ตอบ มีความซื่อสัตย์ไม่คดโกงไม่เอาเปรียบคนอื่น เสียสละเพื่อส่วนรวมไม่เห็นแก่ตัว อดทน และมีอุดมการณ์ต่อส่วนรวม จิตสำนึกนี้ใครเห็นใครก็ชม

๑๒๑ ถาม คสช. ย่อมาจากอะไร

ตอบ คณะรักษาความสงบแห่งชาติ

๑๒๒ ถาม พระราชดำรัชพระบาทสมเด็จพระเจ้าอยู่หัว ตามค่านิยมหลักข้อที่ ๙ คืออะไร

ตอบ มีสติรู้ตัว รู้คิด รู้ทำ

๑๒๓ ถาม ค่านิยมหลัก ๑๒ ประการ ข้อที่ ๓ หมายถึงบุคคลใด

ตอบ พ่อแม่ ผู้ปกครอง ครูบาอาจารย์

๑๒๔ ถาม การรักษาวัฒนธรรมประเพณีอันดีงาม คืออะไร

ตอบ การร่วมอนุรักษ์ประเพณี เช่น ประเพณีลอยกระทง เป็นต้น

๑๒๕ ถาม หิริโอตตัปปะ มีความหมายตรงกับข้อใด

ตอบ ข้อ ๑๑

๑๒๖ ถาม การป้องกันประเทศ มีความหมายตรงกับข้อใด

ตอบ ข้อ ๑

๑๒๗ ถาม การกระทำเพื่อคนส่วนใหญ่ทั้งประเทศ มีความหมายตรงกับข้อใด

ตอบ ข้อ ๑๒

๑๒๘ ตอบ คำว่า "เข้าใจ เข้าถึง พัฒนา" มีความหมายตรงกับข้อใด

ถาม ข้อ ๙